તાપી જિલ્લાના નિઝર અને કુકરમુંડા ખાતે ભીલીસ્થાન ટાઇગર સેવા અને ભારતીય ટ્રાયબલ પાર્ટી દ્વારા રાજ્યપાલ, કલેકટરને સંબોધતું આવેદનપત્ર મામલતદારોને આપતા જણાવ્યું હતું કે, સંયુક્ત રાષ્ટ્ર સંઘ (યૂનો) દ્વારા ૧૩ સપ્ટેમ્બર ૨૦૦૭ના રોજ વિશ્વ આદિવાસી અધિકાર દિવસની ઘોષણા થઇ હોય, જેની ઉજવણીના ભાગરૂપે આદિવાસીઓને કનડતા પ્રશ્નોની રજૂઆત કરતા જણાવ્યું હતું કે, ગ્રામસભા યોજવાનો સંપૂર્ણ અધિકાર ગ્રામજનોને મળવો જોઇએ, જંગલ-જમીન અધિનિયમ હેઠળ હક્કપત્રક અને સનદ મળેલ હોય જેને રેવન્યુ હેઠળ લઇ જમીનના ૭-૧૨માં નામો દાખલ કરી જમીન મહેસૂલ કાયદા હેઠળ અમલવારી કરવામાં આવે, ભૂમાફિયા દ્વારા આદિવાસી જમીન ઉપર ગેરકાયદેસર કબજો અટકાવી કાયદેસરનાં પગલાં લેવા જોઇએ, ઉકાઇ અસરગ્રસ્તોને પાયાની મૂળભૂત અને પ્રાથમિક સુવિધાઓ જેવી કે આંગણવાડી કેન્દ્ર, પ્રાથમિક શિક્ષણ, પીવા માટે પાણીની સુવિધા, મફત વીજળીની સુવિધા, રસ્તાઓની સુવિધા, રહેઠાણ, આરોગ્ય, રોજગારી, સરકારી નોકરીઓમાં અગ્રિમતા, ખેતી માટે લિફટ ઇરિગેશન દ્વારા સિંચાઇ, કુદરતી આફતોમાં સુવિધા, ઉકાઇ જળાશયમાંથી માછલી પકડવા માટે પ્રાધાન્ય, ઉકાઇ અસરગ્રસ્ત ખેડૂતોને નવી વસાહતમાં મળેલી જમીન ઉપરાંત ૮ એકર વધારાની જમીન ખરીદવા માટે સરકાર તરફથી લોનની સુવિધા, ઉકાઇ અસરગ્રસ્ત ખેડૂતોની જમીન બિનઆદિવાસી ઇસમના નામે બિનઅધિકૃત રીતે નામે થયેલ કે વેચાણ થયેલ જમીન ૭૩-એએ કાયદા મુજબ જે તે ખેડૂતના નામે કરી આપવી, નવી શિક્ષણનીતિ નાબૂદ કરવી, આદિવાસી વિસ્તારની શાળાઓમાં શિક્ષકો અને પૂરતા શિક્ષકો સ્ટાફની તત્કાલ ભરતી કરવી, શિક્ષકોને ચાલુ શાળામાં વર્ષ દરમિયાન અપાતા સરકારના વધારાના કામો બંધ કરવા, આવક-જાતિના દાખલા માટે સરળ પદ્ધતિ અમલમાં લાવવી, બાલ અમૃત્તમ યોજનાનો ચુસ્તપણે અમલ કરવો, સરવેના ભૂલથી રેશનિંગ અનાજથી વંચિત રહેલ કુટુંબોને બી. પી. એલ. યાદીમાં સમાવેશ કરવા, ગુજરાતમાં દારૂબંધીના કાયદાનો ચુસ્તપણે અમલ કરવો, આજે પણ આદિવાસી વિસ્તારમાં વરલી, સટ્ટા, મટકાના અડ્ડા મોટાપાયે ચાલે છે.